

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΕΥΡΥΤΑΝΙΑΣ****ΔΗΜΟΣ ΚΑΡΠΕΝΗΣΙΟΥ****Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ****ΤΜΗΜΑ ΥΠΟΔΟΜΩΝ ΚΑΙ ΔΙΚΤΥΩΝ** **ΑΡ. ΜΕΛΕΤΗΣ: 23/2019** | **ΕΡΓΑΣΙΑ:** | **«ΣΥΝΤΗΡΗΣΗ ΕΠΙΣΚΕΥΗ ΔΙΚΤΥΩΝ ΥΔΡΕΥΣΗΣ-ΑΠΟΧΕΤΕΥΣΗΣ Δ.Ε. ΠΡΟΥΣΟΥ****ΧΡΗΣΗ : 2019-2020****Cpv: 50000000-5** |

**ΤΕΧΝΙΚΗ ΕΚΘΕΣΗ**

Η παρούσα τεχνική έκθεση αφορά τις **ετήσιες απαραίτητες εργασίες** για την συντήρηση των υδραυλικών εγκαταστάσεων για την Δημοτική Ενότητα Προυσού Τα υλικά που θα απαιτηθούν θα παρέχονται στον Ανάδοχο από το τμήμα προμηθειών του Δήμου μετά από έγγραφο αιτιολογημένο αίτημά του. Ο ανάδοχος πρέπει να διαθέτει όλο τον απαραίτητο εξοπλισμό (οχήματα, εργαλεία) για την εκτέλεση των παρακάτω εργασιών.

Συγκεκριμένα:

**Α. Συντήρηση δεξαμενών, υδρομαστεύσεων** η οποία αφορά τις εξής εργασίες: καθαρισμός και χλωρίωση, απαραίτητες επισκευές και μικροκατασκευές για την ομαλή και ασφαλή λειτουργία κατά περίπτωση, καθώς και καθαρισμός των τερματικών των δικτύων τουλάχιστον μια φορά. Ο καθορισμός των διαδικασιών καθαρισμού και χλωρίωσης των δεξαμενών θα γίνεται σε συνεννόηση με το τμήμα Ύδρευσης - Αποχέτευσης σε επίπεδο τεχνογνωσίας και αφορά δυο επαναλήψεις (Απρίλιο και Ιούλιο). Επίσης ο ανάδοχος θα ελέγχει την ασφάλεια των δεξαμενών και των υδρομαστεύσεων και θα αναφέρει στην υπηρεσία πιθανά κενά στην ασφάλεια.

**Β. Επισκευές βλαβών δικτύου ύδρευσης – αποχέτευσης.** Σε περίπτωση που οι απαιτούμενες εκσκαφές αποκάλυψης της βλάβης είναι παραπάνω από 5,00μ3 ο ανάδοχος μπορεί να ζητήσει υποστήριξη σε μηχανικό εξοπλισμό από τις υπηρεσίες του Δήμου Καρπενησίου.

**Γ. Συντήρηση των υδραυλικών εγκαταστάσεων των δημοτικών κτιρίων** που βρίσκονται στις παραπάνω Δημοτικές Ενότητες. Θα γίνεται απαραίτητα προληπτικός έλεγχος τουλάχιστον μια φορά ανά κτίριο και επισκευή των βλαβών που θα προκύψουν. Επίσης στα κτίρια που δεν χρησιμοποιούνται το χειμώνα κατά το τέλος του Φθινοπώρου θα γίνεται κένωση των δικτύων ύδρευσης ούτως ώστε να προφυλαχτούν από τον παγετό. Για τον ίδιο λόγο θα πρέπει να γίνεται και κένωση των πυροσβεστικών κρουνών που βρίσκονται στις ανωτέρω Δημοτικές Ενότητες.

**Δ. Σύνδεση νέων παροχών ύδρευσης – αποχέτευσης.**

 **Ε. Διακοπή ή επανασύνδεση υδρομέτρων** σε οικίες εντός των Τοπικών Κοινοτήτων της Δημοτικής Ενότητας κατόπιν αποφάσεως Δημοτικού Συμβουλίου Καρπενησίου αφού οι ιδιοκτήτες δεν είχαν εκπληρώσει τις οικονομικές τους υποχρεώσεις ως προς τους λογαριασμούς ύδρευσης ή με δική τους αίτηση επιθυμούν την διακοπή της υδροδότησής τους.

**ΣΤ. Έλεγχος - επισκευή – συντήρηση πυροσβεστικών κρουνών.** Θα πραγματοποιείται έλεγχος και αποκατάσταση βλαβών των πυροσβεστικών κρουνών πριν καθώς και κατά την διάρκεια της αντιπυρικής περιόδου. Επίσης ο ανάδοχος είναι υποχρεωμένος πριν την έναρξη της χειμερινής περιόδου να κλείνει το διακόπτη του πυροσβεστικού κρουνού και να αδειάζει το νερό ώστε να μην προκληθεί βλάβη λόγω του παγετού.

Η αναφορά των εργασιών θα γίνεται σε ειδικό ημερολόγιο στο οποίο ο ανάδοχος θα περιγράφει τις εργασίες που εκτέλεσε και τα υλικά που χρησιμοποίησε. Ο ανάδοχος σε συνεννόηση με τον εκάστοτε πρόεδρο ή τοπικό εκπρόσωπο Τοπικής Κοινότητας και την Υπηρεσία θα εκτελεί την εργασία του και στην συνέχεια ο πρόεδρος θα προσυπογράφει για το πέρας των εργασιών. Σε περιπτώσεις που παρουσιαστούν βλάβες, ο ανάδοχος είναι υποχρεωμένος να τις αποκαθιστά σε εύλογο χρονικό διάστημα και όχι μεγαλύτερο των 24 ωρών από την στιγμή που θα ειδοποιηθεί από την Υπηρεσία ή τον Τοπικό Πρόεδρο.

Το κόστος όλων των εργασιών όπως αναλυτικά περιγράφονται στην μελέτη θα ανέλθει στο ύψος των **16.368,00 €** συμπεριλαμβανομένου του Φ.Π.Α και θα καλυφθεί από Τακτικά έσοδα του Δήμου.

Οι εργασίες θα εκτελούνται για χρονικό διάστημα ενός έτους από την υπογραφή του συμφωνητικού.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΕΙΔΟΣ ΕΡΓΑΣΙΑΣ** | **ΑΤ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ (€)** | **ΔΑΠΑΝΗ (€)** |
| 1 | Υδραυλικές εργασίες Δ.Ε. Προυσού | 1 | ΜΗΝΑΣ | 12 | 1.100,00 | 13.200,00 |
|  |  |  | ΠΟΣΟ ΕΡΓΑΣΙΩΝ : | 13.200,00 |
|  |  |  | ΣΤΡΟΓΓΥΛΟΠΟΙΗΣΗ : | 0,00 |
|  |  |  | ΣΥΝΟΛΟ : | 13.200,00 |
|  |  |  | ΦΠΑ 24% : | 3.168,00 |
|  |  |  | **ΓΕΝΙΚΟ ΣΥΝΟΛΟ:** | **16.368,00** |

|  |  |  |
| --- | --- | --- |
|  | Καρπενήσι, 29-03-2019 |  |
| Ο Συντάκτης |  |  Ελέγχθηκε - Θεωρήθηκε  |
|  |  |  Η Διευθύντρια |
|   Κλήμης Αναστασιάδης |  | Παπαδοπούλου Μαρία |
|  Τεχνολόγος Μηχανολόγος |  |  Πολιτικός Μηχανικός |